OpenLLM-France/wikimedia huggingface dataset:
# Miséricorde (filma)

Miséricorde Alain Guiraidie zuzendari eta idazle frantsesak 2024an plazaratu zuen thriller filma da. Urte bereko Cannesko Zinemaldiako Cannes Premiere sailean aurkeztu zuten, urteko film frantsesik onenari ematen zaion Louis Delluc saria jaso zuen, eta Seminci jaialdian film eta gidoi onenaren garaikurrak irabazi zituen. Gidoia zuzendariak 20121ean argitaratu zuen Rabalaïre eleberrian oinarrituta dago.

## Argumentua

Oharra: Atal honek istorio osoa edo amaiera argitzen du.
Jeremie herrira iritsi da. Okinaren hiletara joateko etorri da, izan ere, nerabezaroan harekin egin zuen lan. Egun batzuk igaroko ditu okinaren alargunaren etxean. Martinek estimua dio gizonari, eta hasiera batean egun gutxi batzuk izatekoak zirenak luzatu egingo dira. Martinek seme bat dauka, Vincent, Jeremieren adinekoa, eta haien arteko harremanak ez dirudi amarekin duena bezain goxoa. Familiako lagun batekin ere topo egingo du Jeremiek. Walter bakartia da, eta ez dago pozik kanpotarraren etorrerarekin. Jeremiek bere egonaldia luzatzen duenean, Vincent eta Walter urduri jarriko dira, eta, bakoitzak bere erara, aurre egingo diote. Vincent desagertu egingo da orduan, eta bi poliziak ikerketa bat abiatzen dutenean, tentsioa, sexu desirak, drogak eta ezkutuko gertakizunak azaleratuz joango dira herrian.

## Guiraudiaren zinema

Guiraudieren zineman badira errepikatzen diren hainbat elementu, haren film bat dela identifikatzen laguntzen dutenak. Istorioak Frantzia hegoaldean kokatzen dira, normalean bere jaioterritik gertu grabatuak dira, erdi mailako klase sozialetako pertsonaiak erretratatzen ditu, sexu orientazio anitzetakoak, eta desira, heriotza eta misterioz beteriko kontakizunak dira. Guiraudie desiraren demokratizazioaren alde dago, hala dio berak, eta, beraz, bere filmetako bikoteak ez dira ohikotzat joko liratekeenak, adin, genero eta sinesmenak nahastuta.

## Aktoreak

* Félix Kysyl : Jérémie Pastor
* Catherine Frot : Martine Rigal
* Jacques Develay : Philippe Griseul apaiza
* Jean-Baptiste Durand : Vincent Rigal
* David Ayala : Walter Bonchamp
* Sébastien Faglain : Gendarmea
* Salomé Lopes : Gendarmea
* Tatiana Spivakova : Annie, Vincenten neskalaguna
* Serge Richard : Jean-Pierre Rigal (hildakoa)
* Elio Lunetta : Kilian, Vincent eta Annieren alaba

## Fitxa teknikoa

* Jatorrizko izenburua : Miséricorde
* Zuzendaria : Alain Guiraudie
* Musika : Marc Verdaguer
* Argazkia : Claire Mathon
* Muntaketa : Jean-Christophe Hym
* Zuzendari artistikoa : Laurent Lunetta
* Dekoratuak : Emmanuelle Duplay
* Jantziak : Khadija Zeggaï
* Ekoizpena : Charles Gilibert
** Ekoizpen elkartua : Romain Blondeau
** Koekoizpena : Charles Gillibert, Olivier Père, Joaquim Sapinho, Albert Serra, Montse Triola eta Marta Vieira Alves
* Ekoizpen elkartea : CG Cinéma et Scala Films, Andergraun Films, Rosa Filmes eta Arte France Cinémarekin batera
* Banaketa : Les Films du losange
* Generoa : komedia dramatiko, polizia filma
* Iraupena : 102 minutu

## Erreferentziak

* 1 2 3 «Ezkutukoa argitara ateraz» Berria 2025-03-19 (Noiz kontsultatua: 2025-03-19) CC BY-SA 4.0 lizentziapean.

## Kanpo estekak

* (Gaztelaniaz):Filma IMDb webgunean.
# Tsitsikamma Parke Nazionala

Tsitsikamma Parke Nazionala Hegoafrikako hegoaldeko kostaldean dagoen parke nazionala da, Plettenberg badiatik ekialdera kokatua.
Parkearen izenak "ur asko duen tokia" esan nahi du khoisan hizkuntza batean. Parkearen barnean dago, besteak beste, Storms ibaiaren bokalea . Parkea gutxi gorabehera 80 km-ko kostalde harritsuetan zehar hedatzen da eta itsasoko tarte bat ere hartzen du, munduko itsas eremu babestu handienetako bat, Hegoafrikako zaharrena. Garden Route izeneko ibilbidea da parkeko puntuturistiko nagusia- Baleak, izurdeak, igarabak, antilopeak eta hegazti espezie ugari ikus daitezke parkean. Parkeko baso batean 36 m-ko altuera duen Afrocarpus falcatus espezieko zuhaitz nabarmen bat ere badago.
# Atxiñar

Atxiñar Hondarribian dagoen trikuharri bat da, Jaizkibelgo Estazio Megalitikoan. Inguruko hareharriekin eraikita dago, eta ez dago argi Neolitokoa edo Brontze Arokoa ote den.

## Aurkikuntza eta indusketa

1984an aurkitu zuen Luis Millánek. Ez da induskatu.

## Deskribapena

7 m arteko diametroa eta 0,65 m-ko altueradun tumulua daukan trikuharri bat da. Barnealdea erora du, eta bertan harlauza handiago bat dago, 1,55 metroko altuerakoa.

## Erreferentziak

* ↑ «JAIZKIBEL III | Luberri.net» www.luberri.net (Noiz kontsultatua: 2025-03-19).
* ↑ Aranzadi. «JAIZKIBEL III» Aranzadi (Noiz kontsultatua: 2025-03-19).
* ↑ Altuna, J; Armendariz, A; Del Barrio, L; Etxeberria, F.; Mariezkurrena, K; Peñalver, J; Zumalabe, F. (1990). «Jaizkibel IV» Munibe in: Gipuzkoako Karta Arkeologikoa. I. Megalitoak. (Gipuzkoako Foru Aldundia / Aranzadi Zientzia Elkartea) 7. eranskina ISSN 0027-3414..
# Tsitsikamma Parke Nazionala

Tsitsikamma Parke Nazionala Hegoafrikako hegoaldeko kostaldean dagoen parke nazionala da, Plettenberg badiatik ekialdera kokatua.

## Deskribapena

Tsitsikamma izenak "ur asko duen tokia" esan nahi du khoisan hizkuntza batean.
Parkea gutxi gorabehera 80 km-ko kostalde harritsuetan zehar hedatzen da eta itsasoko tarte bat ere hartzen du, munduko itsas eremu babestu handienetako bat, Hegoafrikako zaharrena.
Parkearen barnean dago, besteak beste, Storms ibaiaren bokalea. Garden Route izeneko ibilbidea da parkeko puntu turistiko nagusia. Baleak, izurdeak, igarabak, antilopeak eta hegazti espezie ugari ikus daitezke parkean. Parkeko baso batean 36 m-ko altuera duen Afrocarpus falcatus espezieko zuhaitz nabarmen bat ere badago.
# Tsitsikamma Parke Nazionala

Tsitsikamma Parke Nazionala Hegoafrikako hegoaldeko kostaldean dagoen parke nazionala da, Plettenberg badiatik ekialdera kokatua, Lurmutur Mendebaldeko probintzian.

## Deskribapena

Tsitsikamma izenak "ur asko duen tokia" esan nahi du khoisan hizkuntza batean.
Parkea gutxi gorabehera 80 km-ko kostalde harritsuetan zehar hedatzen da eta itsasoko tarte bat ere hartzen du, munduko itsas eremu babestu handienetako bat, Hegoafrikako zaharrena.
Parkearen barnean dago, besteak beste, Storms ibaiaren bokalea. Garden Route izeneko ibilbidea da parkeko puntu turistiko nagusia. Baleak, izurdeak, igarabak, antilopeak eta hegazti espezie ugari ikus daitezke parkean. Parkeko baso batean 36 m-ko altuera duen Afrocarpus falcatus espezieko zuhaitz nabarmen bat ere badago.

## Erreferentziak

* Artikulu hau, osorik edo zatiren batean, italierazko wikipediako «Parco nazionale Tsitsikamma» artikulutik itzulia izan da, 2021-01-23 data duen 118183131 bertsioa oinarritzat hartuta. Sartze-datarik ez duten erreferentziak, edo 2021-01-23 baino lehenago datatuak, jatorrizko artikulutik ekarri dira itzulpenarekin batera.

## Kanpo estekak

* Datuak: Q428102
* Multimedia: Tsitsikamma national park / Q428102
# Jaizkibel V

Jaizkibel V Hondarribian dagoen harrespil bat da, Jaizkibelgo Estazio Megalitikoan. Inguruko hareharriekin eraiki zen Burdin Aroan.

## Aurkikuntza eta indusketa

Jaizkibel V mairu-baratzea induskatzean, egitura konplexuagoa topatu ahal izan da; izan ere, arkitektonikoki berezia den monumentua azaleratu dute arkeologoek, Manu Ceberiok, zuzendutako indusketan.
2002 amaiera eta 2003 hasiera artean aurkitu zuten Luis del Barriok eta Iñigo Txintxurretak. Joera zirkularra duen harrizko perimetro bat du eta handiagoak diren bi harri (edo zutarri) bereizten dira (1,80 eta 2,10 metro), forma bereziak dituzte eta aurrez aurre jarrita daude. Ardatz horrek, Zeberioren hitzetan, norabide bat markatzen du. Horrez gainera, bi harri horiek berariaz cromlecherako hautatuak direla ere uste da, garaiak izateaz gainera forma aldetik ere bereziak direlako, Bigarrenak, esaterako, itxura antropomorfikoa duela dirudi.
Harrizko zirkulu hau Brontze Aroaren amaieran eta Burdin Aroan datatu da (K.a. I mendea – K. 1.000 urte). Monumentu megalitikoaren erdigunean kamera txiki bat eraiki zuten eta bertan jartzen zituzten erraustutako pertsonaren errautsak. Une ezezagun batean arpilatu zuten eta ganbara desegin zuten. Aurkitutako aztarnek hilobi hau eraikitzeko erabili ziren harriak nabarmenak zirela erakusten dute.
Normalean pertsona bakoitzarentzat monumentu bat egiten zuten eta Jaizkibel V harrespilaren inguruan horrelako egitura gehiago daude, oraindik induskatu gabe. Induskatzen hasi zirenean ikusi zuten harri asko erorita zeudela, baina ikerketaren zuzendariaren hitzetan "lauzen jatorrizko posizioa bertikalean izango litzateke. Cromlech hauen helburua, hilobi gisa erabiltzeaz gain, bizi ziren lurraldea markatzea ere bazen”.
2023an monumentua leheneratu zen: harri gehienak berriz zutik jarriz enkofratua erabiliz. Ezin izan dira denak bertikalki jarri ezin delako ziur jakin zein zuten jatorrizko posizioa.

## Deskribapena

5,5 metroko diametroa duen harrespila da. Ganbara zuen erdialdean, eta bederatzi lekuko inguruan.

## Erreferentziak

* 1 2 Aranzadi. (2019-03-6). «Jaizkibel V cromlecharen egitura berezia aurkitu dute» Aranzadi (Noiz kontsultatua: 2023-09-18).
* ↑ «ZIOSO | Luberri.net» www.luberri.net (Noiz kontsultatua: 2025-03-19).
* 1 2 Artola, Amalur. (2019-03-06). «Jaizkibel V cromlecharen egitura berezia ezagutarazi du Aranzadik» naiz (Noiz kontsultatua: 2023-09-18).
* ↑ «Harrespila berri bat aurkeztu dute Jaizkibelen Aranzadik eta Hondarribiko udalak» Antxetamedia (Noiz kontsultatua: 2023-10-07).
* ↑ «Jaizkibel V mairubaratza berreskuratzeko lanak amaitu ditu Aranzadik» EITB 2023-10-06 (Noiz kontsultatua: 2023-10-07).
* ↑ Aranzadi. «JAIZKIBEL V» Aranzadi (Noiz kontsultatua: 2025-03-19).
# Jaizkibel V

Jaizkibel V Hondarribian dagoen harrespil bat da, Jaizkibelgo Estazio Megalitikoan. Inguruko hareharriekin eraiki zen Burdin Aroan.

## Aurkikuntza eta indusketa

Jaizkibel V mairu-baratzea induskatzean, egitura konplexuagoa topatu ahal izan da; izan ere, arkitektonikoki berezia den monumentua azaleratu dute arkeologoek, Manu Ceberiok, zuzendutako indusketan.
2002 amaiera eta 2003 hasiera artean aurkitu zuten Luis del Barriok eta Iñigo Txintxurretak. Joera zirkularra duen harrizko perimetro bat du eta handiagoak diren bi harri (edo zutarri) bereizten dira (1,80 eta 2,10 metro), forma bereziak dituzte eta aurrez aurre jarrita daude. Ardatz horrek, Zeberioren hitzetan, norabide bat markatzen du. Horrez gainera, bi harri horiek berariaz cromlecherako hautatuak direla ere uste da, garaiak izateaz gainera forma aldetik ere bereziak direlako, Bigarrenak, esaterako, itxura antropomorfikoa duela dirudi.
Harrizko zirkulu hau Brontze Aroaren amaieran eta Burdin Aroan datatu da (K.a. I mendea – K. 1.000 urte). Monumentu megalitikoaren erdigunean kamera txiki bat eraiki zuten eta bertan jartzen zituzten erraustutako pertsonaren errautsak. Une ezezagun batean arpilatu zuten eta ganbara desegin zuten. Aurkitutako aztarnek hilobi hau eraikitzeko erabili ziren harriak nabarmenak zirela erakusten dute.
Normalean pertsona bakoitzarentzat monumentu bat egiten zuten eta Jaizkibel V harrespilaren inguruan horrelako egitura gehiago daude, oraindik induskatu gabe. Induskatzen hasi zirenean ikusi zuten harri asko erorita zeudela, baina ikerketaren zuzendariaren hitzetan "lauzen jatorrizko posizioa bertikalean izango litzateke. Cromlech hauen helburua, hilobi gisa erabiltzeaz gain, bizi ziren lurraldea markatzea ere bazen”.
2023an monumentua leheneratu zen: harri gehienak berriz zutik jarriz enkofratua erabiliz. Ezin izan dira denak bertikalki jarri ezin delako ziur jakin zein zuten jatorrizko posizioa.

## Deskribapena

5,5 metroko diametroa duen harrespila da. Ganbara zuen erdialdean, eta bederatzi lekuko inguruan.

## Erreferentziak

* 1 2 Aranzadi. (2019-03-6). «Jaizkibel V cromlecharen egitura berezia aurkitu dute» Aranzadi (Noiz kontsultatua: 2023-09-18).
* ↑ Ceberio Rodríguez, Manuel; Quevedo-Semperena, Izaro. (2020). «Cromlech Jaizkibel V: III Campaña» Arkeoikuska: Investigación arqueológica (2020): 321–323. ISSN 0213-8921. (Noiz kontsultatua: 2025-03-19).
* ↑ «ZIOSO | Luberri.net» www.luberri.net (Noiz kontsultatua: 2025-03-19).
* 1 2 Artola, Amalur. (2019-03-06). «Jaizkibel V cromlecharen egitura berezia ezagutarazi du Aranzadik» naiz (Noiz kontsultatua: 2023-09-18).
* ↑ «Harrespila berri bat aurkeztu dute Jaizkibelen Aranzadik eta Hondarribiko udalak» Antxetamedia (Noiz kontsultatua: 2023-10-07).
* ↑ «Jaizkibel V mairubaratza berreskuratzeko lanak amaitu ditu Aranzadik» EITB 2023-10-06 (Noiz kontsultatua: 2023-10-07).
* ↑ Aranzadi. «JAIZKIBEL V» Aranzadi (Noiz kontsultatua: 2025-03-19).

## Kanpo estekak

* Datuak: Q133387643
# Jaizkibel V

Jaizkibel V Hondarribian dagoen harrespil bat da, Jaizkibelgo Estazio Megalitikoan. Inguruko hareharriekin eraiki zen Burdin Aroan.

## Aurkikuntza eta indusketa

Jaizkibel V mairu-baratzea induskatzean, egitura konplexuagoa topatu ahal izan da; izan ere, arkitektonikoki berezia den monumentua azaleratu dute arkeologoek, Manu Ceberiok, zuzendutako indusketan.
2002 amaiera eta 2003 hasiera artean aurkitu zuten Luis del Barriok eta Iñigo Txintxurretak. Joera zirkularra duen harrizko perimetro bat du eta handiagoak diren bi harri (edo zutarri) bereizten dira (1,80 eta 2,10 metro), forma bereziak dituzte eta aurrez aurre jarrita daude. Ardatz horrek, Zeberioren hitzetan, norabide bat markatzen du. Horrez gainera, bi harri horiek berariaz cromlecherako hautatuak direla ere uste da, garaiak izateaz gainera forma aldetik ere bereziak direlako, Bigarrenak, esaterako, itxura antropomorfikoa duela dirudi.
Harrizko zirkulu hau Brontze Aroaren amaieran eta Burdin Aroan datatu da. Monumentu megalitikoaren erdigunean kamera txiki bat eraiki zuten eta bertan jartzen zituzten erraustutako pertsonaren errautsak. Une ezezagun batean arpilatu zuten eta ganbara desegin zuten. Aurkitutako aztarnek hilobi hau eraikitzeko erabili ziren harriak nabarmenak zirela erakusten dute.
Normalean pertsona bakoitzarentzat monumentu bat egiten zuten eta Jaizkibel V harrespilaren inguruan horrelako egitura gehiago daude, oraindik induskatu gabe. Induskatzen hasi zirenean ikusi zuten harri asko erorita zeudela, baina ikerketaren zuzendariaren hitzetan "lauzen jatorrizko posizioa bertikalean izango litzateke. Cromlech hauen helburua, hilobi gisa erabiltzeaz gain, bizi ziren lurraldea markatzea ere bazen”.
2023an monumentua leheneratu zen: harri gehienak berriz zutik jarriz enkofratua erabiliz. Ezin izan dira denak bertikalki jarri ezin delako ziur jakin zein zuten jatorrizko posizioa.

## Deskribapena

6 metroko diametroa duen harrespila da. Aurkitu zenean, 9 lekuko ikusten ziren inguruan, baina indusketak erakutsi du 22 zirela jatorrian, nahiz eta batzuk hautsiak zeuden eta 27 zati zeuden gaur egun. Zatietako batek hasiera batean 2,4 metroko altuera zuen monolito batenak ziren, silueta antropomorfo baten itxura ematen zutenak.

## Erreferentziak

* 1 2 Aranzadi. (2019-03-6). «Jaizkibel V cromlecharen egitura berezia aurkitu dute» Aranzadi (Noiz kontsultatua: 2023-09-18).
* 1 2 Ceberio Rodríguez, Manuel; Quevedo-Semperena, Izaro. (2020). «Cromlech Jaizkibel V: III Campaña» Arkeoikuska: Investigación arqueológica (2020): 321–323. ISSN 0213-8921. (Noiz kontsultatua: 2025-03-19).
* ↑ «ZIOSO | Luberri.net» www.luberri.net (Noiz kontsultatua: 2025-03-19).
* 1 2 Artola, Amalur. (2019-03-06). «Jaizkibel V cromlecharen egitura berezia ezagutarazi du Aranzadik» naiz (Noiz kontsultatua: 2023-09-18).
* ↑ «Harrespila berri bat aurkeztu dute Jaizkibelen Aranzadik eta Hondarribiko udalak» Antxetamedia (Noiz kontsultatua: 2023-10-07).
* ↑ «Jaizkibel V mairubaratza berreskuratzeko lanak amaitu ditu Aranzadik» EITB 2023-10-06 (Noiz kontsultatua: 2023-10-07).
* ↑ Aranzadi. «JAIZKIBEL V» Aranzadi (Noiz kontsultatua: 2025-03-19).

## Kanpo estekak

* Datuak: Q133387643
# Jaizkibel II

Jaizkibel II Hondarribian dagoen harrespilen multzo bat da, Jaizkibelgo Estazio Megalitikoan. Inguruko hareharriekin eraiki ziren Burdin Aroan, eta gutxienez bost dira elkarrekin, baina gehiago ere izan litezke. Oso gertu Jaizkibel V harrespila dago.

## Aurkikuntza eta indusketa

1980an aurkitu zituzten A. Armendaritzek eta Jose Antonio Mugikak. Ez dira induskatu.

## Deskribapena

Bost harrespil daude guztira, baina tartean dituzten harriengatik, besteren bat egon liteke lehenago:
* 8,5 metroko ustezko diametroa du, eta hamar lekuko ditu, horietatik 6 handiak.
* 7 metroko diametroa du, eta 9 lekuko ditu, horietatik 4 nabarmen.
* 6,5 metroko diametroa iparralde-hegoalde norabidean eta 4,5 ekialde-mendebalde norabidean. 8 lekuko ditu guztira.
* 4,5 metroko diametrokoa, hamaika lekukorekin egina eta bakarra nabarmena.
* 7 metrokoa, 17 lekukorekin, eta bost lekuko azpimarragarri.

## Erreferentziak

* ↑ «JAIZKIBEL II | Luberri.net» www.luberri.net (Noiz kontsultatua: 2025-03-19).
* ↑ Aranzadi. «JAIZKIBEL II (JAIZKIBEL)» Aranzadi (Noiz kontsultatua: 2025-03-19).
* ↑ Altuna, J; Armendariz, A; Del Barrio, L; Etxeberria, F.; Mariezkurrena, K; Peñalver, J; Zumalabe, F. (1990). «Jaizkibel IV» Munibe in: Gipuzkoako Karta Arkeologikoa. I. Megalitoak. (Gipuzkoako Foru Aldundia / Aranzadi Zientzia Elkartea) 7. eranskina ISSN 0027-3414..
# Jaizkibel II

Jaizkibel II Hondarribian dagoen harrespilen multzo bat da, Jaizkibelgo Estazio Megalitikoan. Inguruko hareharriekin eraiki ziren Burdin Aroan, eta gutxienez bost dira elkarrekin, baina gehiago ere izan litezke. Oso gertu Jaizkibel V harrespila dago.

## Aurkikuntza eta indusketa

1980an aurkitu zituzten A. Armendaritzek eta Jose Antonio Mugikak. Ez dira induskatu.

## Deskribapena

Bost harrespil daude guztira, baina tartean dituzten harriengatik, besteren bat egon liteke lehenago:
* 8,5 metroko ustezko diametroa du, eta hamar lekuko ditu, horietatik 6 handiak.
* 7 metroko diametroa du, eta 9 lekuko ditu, horietatik 4 nabarmen.
* 6,5 metroko diametroa iparralde-hegoalde norabidean eta 4,5 ekialde-mendebalde norabidean. 8 lekuko ditu guztira.
* 4,5 metroko diametrokoa, hamaika lekukorekin egina eta bakarra nabarmena.
* 7 metrokoa, 17 lekukorekin, eta bost lekuko azpimarragarri.

## Erreferentziak

* ↑ «JAIZKIBEL II | Luberri.net» www.luberri.net (Noiz kontsultatua: 2025-03-19).
* ↑ Aranzadi. «JAIZKIBEL II (JAIZKIBEL)» Aranzadi (Noiz kontsultatua: 2025-03-19).
* ↑ Altuna, J; Armendariz, A; Del Barrio, L; Etxeberria, F.; Mariezkurrena, K; Peñalver, J; Zumalabe, F. (1990). «Jaizkibel IV» Munibe in: Gipuzkoako Karta Arkeologikoa. I. Megalitoak. (Gipuzkoako Foru Aldundia / Aranzadi Zientzia Elkartea) 7. eranskina ISSN 0027-3414..

## Kanpo estekak

* Datuak: Q133390320
# Jaizkibel II

Jaizkibel II Hondarribian dagoen harrespilen multzo bat da, Jaizkibelgo Estazio Megalitikoan. Inguruko hareharriekin eraiki ziren Burdin Aroan, eta gutxienez bost dira elkarrekin, baina gehiago ere izan litezke. Oso gertu Jaizkibel V harrespila dago.

## Aurkikuntza eta indusketa

1980an aurkitu zituzten Angel Armendarizek eta Jose Antonio Mugikak. Ez dira induskatu.

## Deskribapena

Bost harrespil daude guztira, baina tartean dituzten harriengatik, besteren bat egon liteke lehenago:
* 8,5 metroko ustezko diametroa du, eta hamar lekuko ditu, horietatik 6 handiak.
* 7 metroko diametroa du, eta 9 lekuko ditu, horietatik 4 nabarmen.
* 6,5 metroko diametroa iparralde-hegoalde norabidean eta 4,5 ekialde-mendebalde norabidean. 8 lekuko ditu guztira.
* 4,5 metroko diametrokoa, hamaika lekukorekin egina eta bakarra nabarmena.
* 7 metrokoa, 17 lekukorekin, eta bost lekuko azpimarragarri.

## Erreferentziak

* ↑ «JAIZKIBEL II | Luberri.net» www.luberri.net (Noiz kontsultatua: 2025-03-19).
* ↑ Aranzadi. «JAIZKIBEL II (JAIZKIBEL)» Aranzadi (Noiz kontsultatua: 2025-03-19).
* ↑ Altuna, J; Armendariz, A; Del Barrio, L; Etxeberria, F.; Mariezkurrena, K; Peñalver, J; Zumalabe, F. (1990). «Jaizkibel IV» Munibe in: Gipuzkoako Karta Arkeologikoa. I. Megalitoak. (Gipuzkoako Foru Aldundia / Aranzadi Zientzia Elkartea) 7. eranskina ISSN 0027-3414..

## Kanpo estekak

* Datuak: Q133390320
# Miguel Pelay Orozco

Miguel Pelay Orozco (izengoitia: Olarso) (Donostia, 1913ko martxoaren 6a - Donostia, 1998ko otsailaren 13a) gipuzkoar idazlea izan zen.

## Biografia

Kontularitza-ikasketak egin zituen Donostian; 1941-1951 urteen bitartean, Caracasen bizi izan zen, eta Ekin taldea sortu zuen beste hainbat idazlerekin batera. Garai hartakoak dira La atracción del crepúsculo (1946), El ritmo de la época (1948), Retablo vasco (1946) eta A la sombra de Aitzgorri (1951). Isilaldi luze baten ondoren, berriz hasi zen argitaratzen: La ruta de Baroja (1962), Diálogo del camino (1962), El escritor y su brújula (1964). Pio Barojari eta Jorge Oteizari buruz liburu jakingarriak eman zituen argitara: Baroja y el País Vasco eta Oteiza, su vida, su obra, su pensamiento, su palabra (1978). Euskaraz artikuluak idatzi zituen, Oarso, Zeruko Argia, Goiz-Argi, Jakin eta Aranzazu agerkarietan. 1992an Espainiako Gerra Zibilari buruzko Preludio sangriento nobelarekin Zilarrezko Euskadi Saria irabazi zuen; eleberri hori 1943an argitaratu zuen lehenengo aldiz. Urte berean kaleratu zen Ayer y hoy de un escritor izan zen bakarka argitaratu zuen azkeneko lana. Haren lanetan euskara batuaren aurkako jarrera militantea izan zuen, esaterako Gran país, difícil país (1970) eta La encrucijada (1971) saiakeretan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz):Pelay Orozcoren biografia Hamaika Bide Elkartearen webgunean.
* Datuak: Q12263579
# Françoise Abeille de Keralio

Marie-Françoise Abeille de Kéralio (Dijon, 1727ko otsailaren 14a - Paris, 1795eko maiatzaren 23a) frantziar itzultzaile eta eleberrigilea izan zen; bere izena, batzuetan, Abeillé ortografiatua izan zen.

## Biografia

Gurasoak Joseph Abeille (Erregearen ingeniaria) eta Labateko Madeleine zituen, eta anaia Louis Paul Abeille. Louis-Félix Guynement de Kéralio Eskola Militarreko irakaslearekin eta Journal des Savants aldizkariko erredaktoreetako batekin ezkondu zen, Auguste de Kéralio eta Agathon de Kéralioren anaia; haien alaba Louise-Félicité de Kéralio letretako emakumea izan zen. Parisen hil zen, Pavée kaleko 9an, 1795eko maiatzaren 23an.

## Obrak

* Fables de M. Gay, suivies du poème de l'Éventail: Kéraliok itzulia ingelesetik (Londres eta Paris, Duchesne, 1759)
** Itzultzailearen hitzaurrea
* Les succès d’un fat, eleberria (Lesclapart, 1762; La Haye berrargitaratua, Merlin argitaletxean eta Parisen, 1764an)
* Les visites de Mlle D.K, Françoise de Kéraliori egotzia (1792, Gattey)

## Erreferentziak

* ↑ GUYNEMENT DE KERALIO. .

## Eranskinak
### Bibliografia

* H. Krief, Vivre libre et écrire, anthologie des romancières de la période révolutionnaire 1789-1900, Oxford, Voltaire Foundation, 2005.
* F. Briquet, Dictionnaire historique, littéraire et bibliographique des Françaises et des étrangères naturalisées en France, Paris, Treuttel et Würtz, 1804.

### Kanpo estekak

Txantiloi:Liens de biographie
* Elles aussi en Bretagne : Marie-Françoise Abeille dame de Kéralio 1727- 1795?